
Ministru kabineta noteikumi Nr. 665
Rīgā 2025. gada 11. novembrī (prot. Nr. 47 18. §)
Grozījumi Ministru kabineta 2013. gada 27. augusta noteikumos Nr. 644 "Dzīvniekos un to produktos esošu noteiktu vielu un to atliekvielu kontroles un tās finansēšanas kārtība"
Izdoti saskaņā ar Veterinārmedicīnas likuma
42.panta 7.punktu
· Izdarīt Ministru kabineta 2013. gada 27. augusta noteikumos Nr. 644 "Dzīvniekos un to produktos esošu noteiktu vielu un to atliekvielu kontroles un tās finansēšanas kārtība" (Latvijas Vēstnesis, 2013, 169. nr.) šādus grozījumus:
· 1. Izteikt 1. punktu šādā redakcijā:
· "1. Noteikumi nosaka noteiktu vielu un to atliekvielu (turpmāk – atliekvielas) kontroles un tās finansēšanas kārtību."
· 2. Izteikt 2. punktu šādā redakcijā:
· "2. Atliekvielu kontroli un oficiālo paraugu laboratorisko analīzi organizē saskaņā ar:
· 2.1. Eiropas Parlamenta un Padomes 2017. gada 15. marta Regulas (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula), 19. panta 2. punktu;
· 2.2. Komisijas 2022. gada 7. jūlija Deleģēto regulu (ES) 2022/1644, ar ko Eiropas Parlamenta un Padomes Regulu (ES) 2017/625 papildina ar konkrētām prasībām par oficiālo kontroļu veikšanu attiecībā uz veterināru zāļu vai barības piedevu statusā atļautu farmakoloģiski aktīvu vielu un aizliegtu vai neatļautu farmakoloģiski aktīvu vielu un to atlieku lietošanu (turpmāk – regula 2022/1644);
· 2.3. Komisijas 2022. gada 23. septembra Īstenošanas regulu (ES) 2022/1646 par vienotu praktisku kārtību oficiālo kontroļu veikšanai attiecībā uz veterināru zāļu vai barības piedevu statusā atļautu farmakoloģiski aktīvu vielu un aizliegtu vai neatļautu farmakoloģiski aktīvu vielu un to atlieku lietošanu, par valsts daudzgadu kontroles plānu konkrēto saturu un īpašu to sagatavošanas kārtību (turpmāk – regula 2022/1646);
· 2.4. Komisijas 2019. gada 19. jūnija Deleģēto regulu (ES) 2019/2090, ar ko Eiropas Parlamenta un Padomes Regulu (ES) 2017/625 papildina attiecībā uz gadījumiem, kad ir aizdomas par neatbilstību vai ir konstatēta neatbilstība Savienības noteikumiem, kas piemērojami tādu farmakoloģiski aktīvo vielu lietošanai vai atliekām, kuras atļautas veterinārajās zālēs vai kā barības piedevas, vai Savienības noteikumiem, kas piemērojami aizliegtu vai neatļautu farmakoloģiski aktīvo vielu lietošanai vai atliekām (turpmāk – regula 2019/2090);
· 2.5. Komisijas 2021. gada 22. marta Īstenošanas regulu (ES) 2021/808 par produktīviem dzīvniekiem izmantotu farmakoloģiski aktīvo vielu atlieku analīzes metožu veiktspēju un rezultātu interpretēšanu, kā arī par paraugu ņemšanas metodēm un ar ko atceļ Lēmumus 2002/657/EK un 98/179/EK (turpmāk – regula 2021/808);
· 2.6. Komisijas 2022. gada 6. septembra Deleģēto regulu (ES) 2022/2292, ar ko attiecībā uz prasībām par produktīvo dzīvnieku un noteiktu lietošanai pārtikā paredzētu preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625;
· 2.7. Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004."
· 3. Izteikt 3. punktu šādā redakcijā:
· "3. Pārtikas un veterinārais dienests (turpmāk – dienests) pilda kompetentās iestādes pienākumus, kas noteikti šo noteikumu 2. punktā minētajos tiesību aktos."
· 4. Svītrot 4. punktu.
· 5. Izteikt II nodaļas nosaukumu šādā redakcijā:
· "II. Atliekvielu kontrole un tās finansēšanas kārtība".
· 6. Izteikt 5. punktu šādā redakcijā:
· "5. Dienests, pamatojoties uz regulas 2022/1644 2. pantu, kā arī ņemot vērā regulā 2022/1644 un regulā 2022/1646 noteiktos kritērijus, katru gadu sagatavo:
· 5.1. uz riska izvērtējumu balstītu kontroles plānu, ietverot paraugu ņemšanas stratēģiju;
· 5.2. izlases veida kontroles plānu, ietverot paraugu ņemšanas stratēģiju;
· 5.3. uz riska izvērtējumu balstītu kontroles plānu, kas attiecas uz importu no trešajām valstīm, ietverot paraugu ņemšanas stratēģiju."
· 7. Izteikt 6. punktu šādā redakcijā:
· "6. Dienests atliekvielu kontroli īsteno no likumā par valsts budžetu kārtējam gadam šim mērķim piešķirtajiem līdzekļiem."
· 8. Izteikt 7. punktu šādā redakcijā:
· "7. Dienests veic atliekvielu uzraudzību un kontroli, ievērojot šo noteikumu 5. punktā minētos kontroles plānus."
· 9. Izteikt 8. punktu šādā redakcijā:
· "8. Dienests nodrošina:
· 8.1. šo noteikumu 5. punktā minēto kontroles plānu saskaņošanu ar Eiropas Komisiju regulas 2022/1646 8. pantā noteiktajā kārtībā;
· 8.2. datu nosūtīšanu un precizēšanu Eiropas Pārtikas nekaitīguma iestādes datu sistēmās regulas 2022/1646 9. pantā noteiktajā kārtībā."
· 10. Papildināt ar 8.1 punktu šādā redakcijā:
· "8.1 Dienests oficiālo paraugu atbilstību izvērtē saskaņā ar:
· 8.11. Komisijas 2009. gada 22. decembra Regulas (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (turpmāk – regula Nr. 37/2010) pielikumu;
· 8.12. Komisijas 2018. gada 21. marta Īstenošanas regulu (ES) 2018/470 par sīki izstrādātiem noteikumiem par maksimāli pieļaujamo atlieku daudzumu, kuru ņem vērā, lai pārbaudītu pārtikas produktus, kas iegūti no dzīvniekiem, kuri Eiropas Savienībā apstrādāti saskaņā ar Direktīvas 2001/82/EK 11. pantu;
· 8.13. Eiropas Parlamenta un Padomes 2005. gada 23. februāra Regulas (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (turpmāk – regula Nr. 396/2005), I, II un III pielikumu;
· 8.14. Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (turpmāk – regula Nr. 1831/2003) attiecībā uz kokcidiostatiem, histomonostatiem un citiem pretparazītu līdzekļiem;
· 8.15. Komisijas 2019. gada 7. novembra Regulu (ES) 2019/1871 par darbību izraisošām atsauces vērtībām attiecībā uz neatļautām farmakoloģiski aktīvām vielām dzīvnieku izcelsmes pārtikā un ar ko atceļ Lēmumu 2005/34/EK;
· 8.16. Komisijas 2017. gada 23. maija Regulu (ES) 2017/880, ar ko saskaņā ar Eiropas Parlamenta un Padomes Regulu (EK) Nr. 470/2009 nosaka noteikumus par kādai farmakoloģiski aktīvai vielai kādā konkrētā pārtikas produktā noteikto maksimālo atlieku līmeņu izmantošanu arī citam pārtikas produktam, kas iegūts no tās pašas sugas, vai kādai farmakoloģiski aktīvai vielai vienā vai vairākās sugās noteikto maksimālo atlieku līmeņu izmantošanu arī citām sugām."
· 11. Izteikt 9.2. apakšpunktu šādā redakcijā:
· "9.2. nodrošina šo noteikumu 5. punktā minētajos kontroles plānos paredzētos laboratoriskos izmeklējumus, izmantojot metodes, kas atbilst regulā 2021/808 noteiktajām prasībām;".
· 12. Papildināt ar 9.3. apakšpunktu šādā redakcijā:
· "9.3. piedalās šo noteikumu 8.2. apakšpunktā minētās informācijas sagatavošanā un nosūtīšanā Eiropas Pārtikas nekaitīguma iestādes datu sistēmās."
· 13. Svītrot 10.1. apakšpunktu.
· 14. Izteikt 10.2.1. apakšpunktu šādā redakcijā:
· "10.2.1. nav veikta nelikumīga ārstēšana, kā noteikts regulas 2019/2090 2. panta "c" apakšpunktā;".
· 15. Izteikt 10.3. apakšpunktu šādā redakcijā:
· "10.3. pārliecinās, vai saņemtie dzīvnieki vai produkti nesatur aizliegtās vielas vai tādu atliekvielu daudzumu, kas pārsniedz regulas Nr. 37/2010 pielikumā vai regulas Nr. 396/2005 I, II un III pielikumā noteikto maksimāli pieļaujamo atliekvielu daudzumu vai regulā Nr. 1831/2003 noteikto kokcidiostatu, histomonostatu un citu pretparazītu līdzekļu maksimālo līmeni;".
· 16. Izteikt 10.4.1. apakšpunktu šādā redakcijā:
· "10.4.1. nav veikta nelikumīga ārstēšana, kā noteikts regulas 2019/2090 2. panta "c" apakšpunktā;".
· 17. Papildināt ar 10.4.3. apakšpunktu šādā redakcijā:
· "10.4.3. nav tāds atliekvielu daudzums, kas pārsniedz regulas Nr. 37/2010 pielikumā vai regulas Nr. 396/2005 I, II un III pielikumā noteikto maksimāli pieļaujamo atliekvielu daudzumu vai regulā Nr. 1831/2003 noteikto kokcidiostatu, histomonostatu un citu pretparazītu līdzekļu maksimālo līmeni."
· 18. Izteikt 12.1. apakšpunktu šādā redakcijā:
· "12.1. nodrošināt Eiropas Parlamenta un Padomes 2018. gada 11. decembra Regulas (ES) 2019/6 par veterinārajām zālēm un ar ko atceļ Direktīvu 2001/82/EK, 108. panta 1., 2. un 3. punktā minētās informācijas (dzīvnieku lietoto zāļu) uzskaiti;".
· 19. Izteikt 12.4. apakšpunktu šādā redakcijā:
· "12.4. pirms laboratorisko izmeklējumu rezultātu un dienesta norādījumu saņemšanas par turpmāko rīcību ar dzīvniekiem aizliegts izvest no novietnes dzīvniekus, no kuriem ņemti paraugi, ja ir aizdomas par:
· 12.4.1. aizliegtu vielu klātbūtni saskaņā ar regulas Nr. 37/2010 pielikumu vai normatīvajiem aktiem, kas nosaka zāļu lietošanas ierobežojumus dzīvniekiem, kā arī prasības dzīvnieku un to izcelsmes produktu apritei, ja dzīvniekiem lietotas zāles;
· 12.4.2. pārsniegtu maksimāli pieļaujamo atliekvielu daudzumu saskaņā ar regulas Nr. 37/2010 pielikumu vai regulas Nr. 396/2005 I, II un III pielikumu;
· 12.4.3. pārsniegtu kokcidiostatu, histomonostatu vai citu pretparazītu līdzekļu maksimālo līmeni saskaņā ar regulu Nr. 1831/2003;".
· 20. Izteikt 13. punktu šādā redakcijā:
· "13. Praktizējošs veterinārārsts vai tā pilnvarota persona:
· 13.1. šo noteikumu 12.1. apakšpunktā minēto informāciju ievada veterinārajā e-veselības informācijas sistēmā eVETIS (turpmāk – e-sistēma) saskaņā ar normatīvajiem aktiem par informācijas apkopošanu un statistikas veidošanu veterināro zāļu aprites jomā vai dzīvnieku īpašnieka izveidotajā reģistrā. Ja dzīvnieku īpašnieka izveidotais reģistrs ir papīra formā, ievadīto informāciju apstiprina ar parakstu un personiskā zīmoga nospiedumu;
· 13.2. par dzīvnieku īpašniekam izsniegtām zālēm dzīvnieka ārstēšanas kursa pabeigšanai e-sistēmā vai dzīvnieku īpašnieka izveidotajā reģistrā norāda diagnozi, izsniegto zāļu daudzumu, zāļu lietošanas mērķi un norādījumus par zāļu lietošanu dzīvniekam, kā arī zāļu lietošanas un zāļu izdalīšanās periodu;
· 13.3. pēc dienesta inspektora pieprasījuma sniedz informāciju par zāļu lietošanu un izsniegšanu ārstēšanas kursa pabeigšanai, ja e-sistēmā attiecīgā informācija nav pieejama."
· 21. Izteikt 14.4. apakšpunktu šādā redakcijā:
· "14.4. informē dienesta inspektoru vai praktizējošu veterinārārstu, ja saistībā ar paškontroles sistēmu produktu vai barības laboratoriskajos izmeklējumos konstatētas aizliegtās vielas, to atliekvielas vai ja pārsniegts regulas Nr. 37/2010 pielikumā vai regulas Nr. 396/2005 I, II vai III pielikumā norādītais maksimāli pieļaujamais atliekvielu daudzums vai regulā Nr. 1831/2003  noteiktais kokcidiostatu, histomonostatu un citu pretparazītu līdzekļu maksimālais līmenis;".
· 22. Svītrot IV nodaļu.
· 23. Svītrot V nodaļu.
· 24. Svītrot VI nodaļu.
· 25. Svītrot 1. pielikumu.
· 26. Svītrot 2. pielikumu.
· 27. Svītrot 3. pielikumu.

	Ministru prezidentes pienākumu izpildītājs ‒ finanšu ministrs
	(paraksts*)
	A. Ašeradens

	Zemkopības ministrs
	(paraksts*)
	A. Krauze


* Dokuments ir parakstīts ar drošu elektronisko parakstu

